**EXTRAS RAPORT**

**privind participarea Autorității Electorale Permanente la** **masa rotundӑ online cu tema *Gestionarea prezenței la vot ȋn timpul pandemiei,***

**organizatӑ de Centrul Internațional pentru Studii Parlamentare (15 iulie 2020)**

Ca urmare a invitației primite din partea Centrul Internațional pentru Studii Parlamentare (ICPS)de a participa la masa rotundӑ online cu tema*Gestionarea prezenței la vot ȋn timpul pandemiei*, președintele Autorității Electorale Permanente (AEP) a aprobat participarea la videoconferință.

Pe fondul pandemiei COVID-19, deciziile cu privire la organizarea și desfășurarea proceselor electorale necesită o analiză atentă atât în ceea ce privește riscurile sanitare, cât și cu privire la respectarea dreptului cetățenilor de a-și exercita votul. La nivel internațional, direcțiile de acțiune ale statelor s-au concentrat fie în jurul amânării alegerilor, fie în jurul implementării unor măsuri speciale menite să garanteze siguranța cetățenilor și a personalului implicat în procesul electoral. În anul 2020, în România, se vor organiza atât alegeri pentru autoritățile administrației publice locale, cât și alegeri pentru Senat și Camera Deputaților.

În acest context, Centrul Internațional pentru Studii Parlamentare a relansat *Programul internațional pentru activitӑți electorale* ȋncepând cu luna iulie și a acordat factorilor interesați de domeniul electoral oportunitatea sӑ devinӑ membri ai programului.

Cu aceastӑ ocazie, ICPS va organiza patru mese rotunde ȋn mediul online, cu scopul de a analiza impactul Covid-19 asupra alegerilor din întreaga lume. În cadrul evenimentelor se vor discuta modalitӑțile prin care organismele de management electoral își pot regândi planificarea strategică pentru a asigura succesul proceselor electorale.

Prima masӑ rotundӑ cu tema *Gestionarea prezenței la vot ȋn timpul pandemiei* s-a desfӑșurat ȋn data de 15 iulie 2020 și a reunit experți şi oficiali electorali din partea unor prestigioase organisme de management electoral şi organizații internaționale cu responsabilități electorale precum: *Comisia pentru Asistențӑ ȋn Alegeri* din Statele Unite ale Americii, *Comisia Electoralӑ* a Africii de Sud sau organizația internațională *Democrația Conteazӑ*.

**Prezentarea participanților și a subiectelor dezbătute**

**Locație:** Dezbaterea a avut loc prin intermediul platformei ZOOM pusӑ la dispoziție de ICPS.

**Participanți:**

**AEP:**

* Președintele AEP;
* Vicepreședintele AEP;
* Șeful Departamentului Legislativ;
* Directorul General al Direcției generale sistemul informațional electoral național;
* Șeful Departamentului suport organizatoric electoral;
* Directorul General al Direcției generale logisticӑ și resurse electorale;
* Directorul General al Departamentului de control al finanțӑrii partidelor politice și al campaniilor electorale;
* Șeful Departamentului cooperare internațională și relații publice;
* Directorul adjunct al Departamentul cooperare internațională și relații publice.

**Comisia pentru Asistențӑ ȋn Alegeri din Statele Unite ale Americii** (**SUA)**

* Domnul Thomas Hicks, membru al Comisiei

 **Comisia Electoralӑ a Africii de Sud**:

* Domnul Sy Mamabolo, CEO

**Dr. Michael Bruter,** autorul publicației*În mintea unui alegător: o nouă abordare a psihologiei electorale (2020)*

**Democrația Conteazӑ:**

* Domnul Simon Verdon, CEO

**Programul evenimentului:** 15 iulie 2020,16.00h - 18.00h.

Potrivit agendei evenimentului, reprezentanții organizațiilor enumerate au susținut prezentӑri cu privire la accesibilitatea ȋnregistrӑrii alegӑtorilor, reacția comisiilor electorale ȋn timpul pandemiei sau importanța eLearning pentru personalul secțiilor de votare.

**Subiecte dezbătute:**

* **Experiențe din SUA și desfӑsurarea alegerilor în timpul unei pandemii** -Thomas Hicks, membru al Comisiei pentruAsistențӑ ȋn Alegeri din Statele Unite ale Americii

Comisia pentru Asistență Electorală din SUA acordӑ sprijin oficialilor electorali ȋn administrarea alegerilor și îi ajută pe cetӑțenii americani să participe la procesul de votare. Domnul Thomas Hicks a prezentat principalele acțiuni și responsabilitӑți ale Comisiei desfӑșurate ȋn timpul pandemiei. Astfel Comisia pentru Asistență Electorală din SUA are urmӑtoarele atribuții:

* distribuie, administrează și verifică utilizarea fondurilor HAVA (Help America Vote Act ) pentru securitate și COVID;
* adoptă liniile directoare ale sistemului de vot voluntar, certifică sistemele de vot și acrediteazӑ laboratoarele de testare;
* dezvoltӑ ghidul de instrucțiuni pentru a răspunde cerințelor HAVA;
* functioneazӑ ca punct de informare pentru gestionarea alegerilor;
* gestioneazӑ formularul național de înregistrare a alegătorilor prin poștă.

În SUAfuncționeazӑ urmӑtoarele instituții cu atribuții ȋn domeniul electoral:

Comisia de Asistență Electorală,agenție federalӑ independentӑ care reprezintӑ o resursă pentru oficialii electorali, ȋnființatӑ prin legea Help America Vote Act;

Comisia Electorală Federală **-** autoritatea de reglementare a activității electorale,care este responsabilӑ cu candidaturile și finanțarea campaniilor electorale.

* **Reacția comisiilor electorale ȋn timpul pandemiei COVID - 19 -** Sy Mamabolo, CEO Comisia Electoralӑ a Africii de Sud;

Prezentarea a cuprins exemple și modalitӑți de colaborare ale Comisiei Electorale a Africii de Sud cu alte instituții de stat și autoritӑți cu responsabilitӑți ȋn domeniul electoral, ȋn vederea organizӑrii și desfӑșurӑrii de procese electorale ȋn timpul pandemiei COVID-19.

* **Cum să optimizăm votarea prin ergonomie electorală - proiectarea logisticii electorale care sӑ ia ȋn considerare *corpul și mintea alegătorului* -** Dr. Michael Bruter;

În cadrul prezentӑrii, Dr. Bruter a descris lucrarea și studiul ȋntreprins cu privire la alegători, precizând ce înseamnă alegeri pentru cetățeni, ce se întâmplă în mintea alegătorilor în cabina de votare, cum afectează gestionarea proceselor electorale în alegerea finală a cetӑțeanului, precum și metode de optimizare a proceselor democratice menite să îmbunătățească satisfacția și prezența la vot a alegătorilor.

Dr. Bruter este un cercetӑtor renumit ȋn domeniul electoral, autor a numeroase articole în domeniul alegerilor, al comportamentului politic, psihologiei politice și opiniei publice și a condus proiecte de cercetare ca unic investigator principal ȋn domeniul psihologiei electorale.

* **Valoarea eLearning pentru pregătirea personalului din secțiile de votare, instruirea la distanță care sӑ ofere continuitatea și calitatea activitӑții -** Domnul Simon Verdon, CEO, Democrația Conteazӑ;

Domnul Verdon a prezentant avantajele eLearning și utilizӑrii mediului online ȋn timpul pandemiei, accentuând accesibilitatea și rapiditatea informației, accesul imediat la conținut relevant, disponibilitatea conținutului de pe orice dispozitiv activat la internet.

**Concluzii**

Acest eveniment a reunit specialiși și oficiali electorali interesați de organizarea și desfӑsurarea alegerilor ȋn timpul pandemiei COVID-19 și de asigurarea prezenței la vot. Reuniunea online a mai abordat subiecte precum gestionarea secțiilor de votare, planificarea rezilienței electorale și votul electronic.

 Materialele prezentate și discuțiile aplicate din cadrul reuniunii au oferit o platformӑ favorabilӑ schimbului de expertizӑ ȋn domeniul electoral, participanții manifestând un interes deosebit în legătură cu contextul global legat de pandemia COVID-19, astfel încât considerăm oportunӑ și valoroasӑ participarea la toate evenimentele organizate de ICPS.